בראי הגדול יש אישה שאלתי אתמול אישה צעירה וחושבנית אם היא כותבת שירה אבל הגבר שהיה לצדה אמר לי שזו שאלה אישית מדי ושאני חצוף שתקתי כמה רגעים ואז התפרצתי עליו בזעם מקורר בתעלות כשאמרתי לו שיכול להיות שאם אף אחד לא ישאל אותה יכול להיות שתוחמץ אגי משעול הבאה דליה רביקוביץ' הבאה דוידה אבידן הבאה הוא אמר שזה עדיין לא מצדיק אבל אני כבר לא הקשבתי רק שפכתי עליו את כוס המשקה שלי וחיכיתי שיעשה משהו אבל הוא רק הביט בי במבט מפוחד (כנראה שנראיתי מאיים למדי) ולקח שני צעדים לאחור